胡獻

胡獻（），字時臣，直隸揚州興化千戶所軍籍，江西新喻縣人，明朝政治人物。

 生平 
弘治五年（1492年）壬子科應天府鄉試第一百十四名舉人。弘治九年（1496年）中式丙辰科會試第二十名，二甲第十一名進士，改庶吉士，授監察御史。后會同給事中胡易劾監庫中官賀彬貪黷八罪，被下詔獄，貶為獻藍山丞，后升爲宜陽知縣。馬文升屢次推薦，升爲南京都察院經歷。明武宗繼位后，升廣西提學僉事，遷福建提學副使，未及上任而去世（清）張廷玉等，《明史（中華書局點校本）》（卷180）：“胡獻，字時臣，揚州興化人。弘治九年進士。改庶吉士，授御史。逾月，即極論時政數事，言：「屠滽為吏部尚書，王越、李蕙為都御史，皆交通中官李廣得之。廣得售奸，由陛下議政不任大臣，而任廣輩也。祖宗時，恒御內閣商決章奏，經筵日講悉陳時政得失，又不時接見儒臣，願陛下追復舊制。京、通二倉總督、監督內臣，每收米萬石勒白金十兩。以歲運四百萬石計之，人四千兩。又各占斗級二三百人，使納月錢。夫監督倉儲，自有戶部，焉用中官？願賜罷遣。京操軍士自數千里至，而總兵、坐營等官各使分屬辦納月錢，乞嚴革以蘇其困。陛下遇災修省，去春求言，諫官及郎中王雲鳳、主事胡爟皆有論奏，留中不報，雲鳳尋得罪。如此，則與不修省何異？願斷自聖心，凡利弊當興革者，即見施行。東廠校尉，本以緝奸，邇者但為內戚、中官泄憤報怨。如御史武衢忤壽寧侯張鶴齡及太監楊鵬，主事毛廣忤太監韋泰，皆為校尉所發，推求細事，誣以罪名。舉朝皆知其枉，無敢言者。臣亦知今日言之，異日必為所陷，然臣弗懼也。」疏入，鶴齡與泰各疏辨。會給事中胡易劾監庫中官賀彬貪黷八罪，彬亦訐易。帝遂下獻、易詔獄，謫獻藍山丞。久之，釋易。獻未赴官，遷宜陽知縣。馬文升數薦於朝，遷南都察院經歷。武宗即位，擢廣西提學僉事，遷福建提學副使，未任卒。”。

 家族 
曾祖胡思真；祖父胡世安；父胡讓，保安州判官。母王氏。具庆下。兄時濟、弟時振。

参考文献

 延伸阅读 


Category:明朝福建按察司副使
Category:明朝廣西按察司僉事
Category:明朝監察御史
Category:明朝庶吉士
Category:胡姓
Category:兴化人
Category:新喻人